# Tabàrnia

«Tabàrnia» (en castellà «Tabarnia») és un concepte satíric i intent de Gerrymandering inventat i desenvolupat com a tal com a mínim l'any 2011, any en el qual el Ministeri d'Interior registraria el partit Junts per Tabàrnia, impulsat per un exlíder de PxC i candidat del partit ultradretà VOX. Posteriorment fou promogut per l'entitat Barcelona is not Catalonia —plataforma que mostra rebuig a la independència de Catalunya d'Espanya—, amb certs vincles amb la plataforma, considerada pròxima a l'extrema dreta, Societat Civil Catalana. El mot, format a partir de les paraules 'Tarragona' i 'Barcelona' més el sufix -nia, és un neologisme no acceptat existent des del 2012. Amb el temps el neologisme prengué la categoria de "projecte" o moviment i aleshores anomenat projecte Tabàrnia o "Plataforma per Tabàrnia" en la qual es recullen les idees expressades pel mateix concepte per tal d'intentar assolir el fi que planteja el mot i també els seus promotors. Malgrat tenir la categoria de projecte, els promotors i simpatitzants d'aquest també el qualifiquen sovint de sàtira a l'independentisme.
En definitiva, i segons els seus promotors, l'objectiu principal dels defensors d'aquest concepte és el de construir una nova comunitat autònoma (Tabàrnia) dins d'Espanya i «enfront dels que per contra volen separar-se d'Espanya». Doncs el fi últim, i explicat pel portaveu provisional de la idea Jaume Vives, és el d'acabar convertint el concepte fictici en una realitat com «un sistema de supervivència del qual es parli però que de mentre s'usa com a mirall per mostrar als independentistes l'absurditat del seu discurs».
El territori fictici proposat pels ideòlegs comprèn les comarques de l'Alt Camp, Baix camp, del Tarragonès, del Baix Penedès, de l'Alt Penedès, del Garraf, del Baix Llobregat, del Vallès oriental, del Vallès occidental, del Barcelonès, del Maresme i de diferents zones del Moianès, el Bages, l'Anoia i la Selva. D'aquestes comarques, l'independentisme supera el 50% en vots al Moianès [77,29%], l'Alt Penedès [61,98%], l'Alt Camp [61,57%], el Bages [61,28%], la Selva [56,28%], el Maresme [53,78] i l'Anoia [51,61%] i supera en vots (sense arribar al 50% del total) als partits unionistes al Baix Camp [48,2%], al Vallès Oriental [47,51%] i a Barcelona ciutat [45,78%]. D'altra banda, l'unionisme supera el 50% dels vots al Tarragonès [55,21%] (incloent-hi Tarragona capital), al Baix Penedès [51,81%] i al Baix Llobregat [55,17%].
L'organització i els qui defensen aquest concepte satíric recolzarien la idea en l'Acta de la Claredat canadenca que permetia a les regions que s'oposaven a la secessió del Quebec continuar en l'estat matriu canadenc. L'organització també es recolza en l'article 143 de la Constitució espanyola que permet als territoris constituir-se en comunitats autònomes sota certes condicions. La proposta de Tabàrnia recorda força la creació de la colònia britànica de l'Ulster. o de la Krajina Sèrbia a Croàcia o, com a exemple més recent, els Serbis de Bòsnia durant la seva guerra civil.

## Història i ressò

L'1 d'agost del 2013 es publicà el primer fil sobre Tabàrnia a ForoCoches, rebent de nou les burles i menyspreu dels usuaris que no veien creïble una proposició semblant.
Malgrat que l'organització Barcelona is not Catalonia existeix des del 2012 i que el 31 de gener de 2011 es va registrar un partit anomenat Junts per Tabàrnia, el terme ja desenvolupat de Tabàrnia aparegué com a tal per primer cop el 2015 per designar una entitat territorial que comprendria la franja costanera que agruparia l'àrea Metropolitana de Barcelona i la franja de terreny que l'uneix amb Tarragona, per tal de mostrar el rebuig a la independència de Catalunya d'Espanya, alhora que defensarien la independència de "Tabàrnia" del territori de Catalunya, afirmant que:
| « | Catalunya es compon de dues zones clarament diferenciades des del punt de vista econòmic, lingüístic, identitari, poblacional i social, Una part independentista i l'altre, entre altres coses, constitucionalista (Tabarnia). | » |

### 2017

El terme mostrà gran ressò aleshores impulsat per membres de Ciutadans com Albert Rivera i Inés Arrimadas, després de les eleccions al Parlament de Catalunya de 2017 convocades arran de l'aplicació de l'article 155 i guanyades per l'independentisme, via el servei de microbloggin Twitter i fou objecte de bromes, tot i que també rebé simpatia per part de més de 160.000 tuits a Twitter Espanya i es col·locà en la quarta posició de trending topic a Barcelona segons la pàgina web especialitzada Trendinalia. Entre algunes de les bromes que aparegueren a Twitter destaquen mapes del territori inventat, diversos mems i la proposta de samarretes per una hipotètica selecció de futbol d'aquest "territori". Així com alguns polítics, que piuaren sobre el tema, entre ells Gabriel Rufián que en una piuada escrivia sobre aquest concepte satiritzant amb un lema franquista «Tabarnia una, grande y libre.» i també alguns membres de la CUP com la diputada Mireia Boya que escrivia «Referèndum d'autodeterminació per Tabàrnia. Va.» o Francesc Ribera que piuà «Això de Tabàrnia és clar que és un intent etnicista de balcanització del conflicte de Catalunya amb Espanya. Continuen pensant només en clau militar.». Seguidament també després de mostrar aquest concepte de "Tabàrnia" al Twitter es crearen perfils relacionats com Junts per Tabàrnia, Fòrum Cultural o Diplotab. També se n'ha fet ressò internacional així com en diversos mitjans com el France Press o Euronews. Els partidaris de "la independència de Tabàrnia" recullen signatures a Internet per obtenir suport a la seva petició. Actualment compten amb unes 300.000 signatures.
La RAE respongué diverses peticions per part de simpatitzants de la idea de Tabàrnia els quals preguntaven com hauria de ser, en castellà, el gentilici d'aquest territori fictici; la RAE contestà via Twitter «Si es refereix al gentilici de 'Tabarnia', es podria usar 'tabarnés' —com 'auvernés' (d'Auvèrnia) o 'hibernés' (d'Hibèrnia)—, però també serien vàlids 'tabarniense' o 'tabarniano'». Els promotors de la idea de Tabàrnia decidiren, el 28 de desembre que el periodista català amb tints racistes, xenòfobs, homòfobs i masclistes Jaume Vives i Vives —promotor d'una plataforma humorística en contra de la independència de Catalunya anomenada "Resistència Catalana" o "Resistència del Balcó de Balmes"— fos el representant provisional de la idea.

### 2018

El 13 de gener de 2018 s'anuncià que en una roda de premsa, la plataforma faria públic que el dramaturg Albert Boadella es convertiria en el primer president de la plataforma a favor de la regió fictícia i satírica de Tabàrnia. I així es comunicà finalment en un vídeo emès via Skype en una conferència de premsa al Col·legi de Periodistes —el 16 de gener— en el qual membres de l'entitat com Jaume Vives, Joan López, Miguel Martínez i Eurenia Perelló presentaren a Albert Boadella qui es postulà com a president a l'exili de Tabàrnia i també es definí a si mateix com a «pallasso però no tant com els independentistes» i definí Tabàrnia com un territori on «es pot riure de tot i de tots sense ser perseguits com a traïdors». Seguidament, el simpatitzant del projecte, periodista i tertulià unionista Joan López Alegre feu una crida al «poble 'tabarnès'» per tal d'iniciar «una contrarevolta de les classes mitjanes urbanes catalanes i inequívocament espanyoles». Arran de les declaracions del dramaturg Albert Boadella, també Pablo Iglesias parlà sobre Tabàrnia, en una entrevista a Telecinco on deia que «li sembla bé que els senyors de Tabàrnia facin el circ, però en aquest país hi ha molta gent que no vol que els segueixin prenent el pèl.» El gener del mateix any Montblanc —que quedaria fora del suposat territori de Tabàrnia— presentà un cartell humorístic per al carnaval del 10 al 13 de febrer sota el títol de «Carnavalània. República de la disbauxa independent» i seguit de la frase «Serem frikis o rebentarem». El títol del cartell «Carnavalània» sería una paraula inventada unió dels mots «Tabàrnia» i els noms de les fires que se celebren al municipi com la de Playmobil 'Clickània Brickània', la de ceràmica 'Terrània' i la del safrà 'Safrània'. El 28 de gener es creà un diari digital en anglès, castellà i català sota el nom de «Tabarnia Today» promogut pels impulsors del mateix concepte satíric del territori ideal de Tabàrnia. La idea de Tabàrnia arribà també en l'àmbit mercantil. Es posà a la venda un vi sota el nom de «Tabarnia» elaborat per la bodega Parra Jiménez de Las Mesas qui explicà que aquesta elaboració és feta «en honor de l'amor que sentia Quixot per les terres de Tabàrnia», fent seves les paraules de Cervantes i manipulant allà on escrigué Barcelona per Tabàrnia, a l'etiquetatge posterior del vi apareix la frase manipulada «Tabàrnia és arxiu de la cortesia, alberg dels estrangers, hospital dels pobres, pàtria dels valents, pàtria dels ofesos i correspondència grata de fermes amistats i en lloc i bellesa, única». També s'especifica —en l'etiqueta del vi— que el 3% dels beneficis de les vendes d'aquest, aniran destinades als que ells anomenen «afectats per l'independentisme».
Al març la denominada Emajada Móvil —que compta amb personatges de la "Plataforma per Tabàrnia"— convocà la «primera manifestació» de la "Plataforma per Tabàrnia" a les 11.30 h a Barcelona sota el lema «s'ha acabat la broma. Visca Tabàrnia». Assistiren unes 15.000 persones —segons la Guàrdia Urbana— que es manifestaren «a favor de la llibertat del poble de Tabàrnia». La manifestació s'inicià amb una ofrena floral al monument de Rafael de Casanova i finalitzà a la plaça Sant Jaume. Entre els manifestants destacaren el polític Aleix Vidal Quadras, el president d'Empresaris de Catalunya Josep Bou, el secretari general de Vox Javier Ortega Smith-Molina, Enric Martínez Herrera d'Unidos SI i Álvaro de Marichalar.

### Bandera

La mateixa organització Barcelona is not Catalonia, creà la bandera no oficial d'aquest "territori", a partir de les banderes de Tarragona i Barcelona. El 2018, diverses empreses de producció de banderes —entre elles l'empresa Banderas Aap— reberen peticions per tal de produir la bandera no oficial de Tabàrnia. Malgrat això, el portaveu provisional de Tabàrnia Jaume Vives anuncià que aquestes no són les «oficials» i que posaran a la venda, a través del seu nou portal web, les banderes «oficials» que inclouen l'escut de Tabàrnia.

## Catabàrnia

El 20 de gener de 2018, l'humorista i actor català Toni Albà al programa Preguntes freqüents de TV3 feu una sàtira humorística de presentació —com la que feu el 13 de gener del mateix any el dramaturg Albert Boadella a la presentació de Tabàrnia— contrària a Tabàrnia amb la qual s'autoanomenà irònicament president legítim de «Catabàrnia» —la Catalunya actual— i en al·lusió a Albert Boadella i els defensors de Tabàrnia digué que «al seu costat sóc un simple aprenent, per molt que m'he esforçat encara no he aconseguit superar-los» així com advertí que «no féssim cas dels disbarats d'aquells que van disfressats de ciutadans del món i que intenten fer creure que els nostres fills estan adoctrinats i que odiem als nostres veïns del replà». Just després de la presentació de Toni Albà, l'exsecretari d'Estudis del PPC Juan Arza —present al plató del programa— criticà la posada en escena de l'humorista i actor català.

## Notes

* ↑ Actualment hi ha diversos noms d'entitats, agrupacions o plataformes en suport a la idea de Tabàrnia i costa saber un nom clar dels que impulsen aquest concepte satíric.
* ↑ Els gentilicis que apareixen aquí apareixen directament en castellà tal com la RAE els anuncià.

## Referències

* ↑ «Tabarnia, región ficticia con ansias de secesión de la Cataluña independentista» (en castellà). France 24, 26-12-2017.
* 1 2 Burgen, Stephen. «Fictional Catalan region of Tabarnia appoints first president», 16-01-2018. [Consulta: 19 gener 2018].
* ↑ Castro, Carles. «Tabarnia no existe» (en castellà). La Vanguardia, 07-02-2018.
* ↑ Macro, Mencey. «Tabarnia, gerrymandering a la española» (en castellà). La Voz de La Palma. [Consulta: 26 octubre 2018].
* ↑ Sallés, Quico. «Interior va registrar el partit Junts per Tabàrnia l'any 2011». El Món. [Consulta: 17 gener 2019].
* ↑ Sallés, Quico «Nace una plataforma que defiende la secesión de Barcelona y Tarragona de Catalunya». La Vanguardia, 06-06-2017.
* ↑ Borràs, Jordi. Desmuntant Societat Civil Catalana. SALDONAR, 2015, p. 224. ISBN 9788494289675.
* ↑ «Quién está detrás de las asociaciones que han sacado a la calle a miles de ciudadanos por España y por Catalunya» (en castellà). Público.es.
* ↑ «Tabàrnia es presenta amb Boadella de president i com a "gran mirall del separatisme"». ccma.cat.
* ↑ «Secessionist petition by Catalonia's fictional Tabarnia region garners 21,000 signatures in 3 days». DailySabah.
* ↑ «Tabarnia, la franja catalana que quiere independizarse de los 'indepes'» (en castellà). El Huffington Post, 26-12-2017.
* ↑ «Tabàrnia, el moviment secessionista que Arrimadas i SCC publiciten». Ara.cat.
* ↑ «Cry Freedom for Tabarnia, a country that has never existed» (en anglès). [Consulta: 11 gener 2018].
* ↑ «Tabarnia, el proyecto que quiere separar de Cataluña a Barcelona y Tarragona» (en castellà). Antena3.com.
* 1 2 «Fictional Tabarnia is officially a movement» (en anglès). euronews, 17-01-2018.
* 1 2 «Jaume Vives: Tabarnia es lo único que puede frenar los delirios secesionistas» (en castellà). eldiario.es.
* ↑ Madrid, Graham Keeley «Fictitious region of Tabarnia seeks independence from Catalonia». The Times, 2018. ISSN: 0140-0460.
* ↑ «Tabàrnia: la ocurrencia unionista que las urnas desmienten». [Consulta: 13 gener 2018].
* ↑ «Catalunya - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 27 desembre 2017].
* ↑ «Avui es presenta Tabàrnia en societat i Albert Boadella en podria ser el primer president». RAC1.
* ↑ Altares, Guillermo «Análisis | Por qué la historia nos recomienda tomarnos Tabarnia en serio» (en castellà). EL PAÍS, 29-12-2017.
* ↑ «Tabarnia, un nou i barroer intent d'Ulsteritzar Catalunya». directe!cat. Arxivat de l'original el 2018-01-14 [Consulta: 13 gener 2018].
* ↑ «Tabarnia, una nueva comunidad autónoma en España». ForoCoches, 01-08-2013 [Consulta: 13 gener 2018].
* ↑ «Tabàrnia va néixer a Forocoches el 2013». Popap, 12-04-2018 [Consulta: 14 abril 2018].
* ↑ Món, El «Interior va registrar el partit Junts per Tabàrnia l'any 2011» (en anglès). El Món.
* ↑ «'Tabarnia', la última extravagancia de la política catalana» (en castellà). El Diario Vasco, 26-12-2017.
* 1 2 Alandete, David «El independentismo a través del espejo de Tabarnia» (en castellà). EL PAÍS, 26-12-2017.
* ↑ «Tabarnia: La plataforma que defiende la cecesión de Cataluña». La Vanguardia.
* ↑ «Tabarnia, por una Barcelona fuera de Cataluña» (en castellà). abc.
* ↑ «Todo sobre el Gobierno de Tabarnia, la nueva comunidad autónoma para votantes de Ciudadanos» (en espanyol europeu). [Consulta: 26 desembre 2017].
* ↑ País, El «¿Qué es Tabarnia?» (en castellà). EL PAÍS, 26-12-2017.
* ↑ «En directe: L'independentisme derrota el 155 i revalida la majoria absoluta». [Consulta: 29 desembre 2017].
* ↑ Ubieto, Gabriel «Tabarnia, el día después» (en castellà). elperiodico, 27-12-2017.
* ↑ «Rufián incendia Twitter por lo que dice sobre Tabarnia: "Una, grande y libre"» (en castellà). El Huffington Post, 27-12-2017.
* ↑ «Tabarnia: Entre la política, el humor y la visceralidad». La Vanguardia.
* ↑ Regió7 «Els promotors de Tabàrnia s'apropien de Manresa i de tres comarques independentistes». Regió7.
* ↑ «Tabarnia, el debat a Twitter sobre l'eventual independència de Barcelona i Tarragona». ccma.cat.
* ↑ «Les «Tabarniens» résistent sur le Net» (en francès). Libération.fr.
* ↑ País, El «De Tabarnia, tabarnés, tabarniense o tabarniano, pero no tabarnícola, según la RAE» (en castellà). EL PAÍS, 28-12-2017.
* ↑ «¿De Tabarnia? Eres tabarnés, tabarniense o tabarniano, nunca tabarnícola» (en castellà). ELMUNDO.
* ↑ «Jaume Vives, el portavoz de Tabarnia con tintes homófobos, islamófobos y machistas» (en castellà). Público.
* ↑ Paradinas, Marcos «El “homófobo, machista y xenófobo” que se esconde detrás de Tabarnia» (en castellà). elplural.com, 17-01-2018.
* ↑ «Jaume Vives, creador de 'Resistència Catalana': "Cuando no cabe el debate racional, usamos el humor"» (en castellà). El Huffington Post, 13-10-2017.
* ↑ «Qui és el portaveu de Tabàrnia?». directe!cat. Arxivat de l'original el 2017-12-30 [Consulta: 29 desembre 2017]. Arxivat 2017-12-30 a Wayback Machine.
* ↑ «Encontramos a los creadores de Tabarnia: "Si los 'indepes' siguen con la matraca, tendremos referéndum tabarnés"» (en castellà). ELMUNDO.
* 1 2 Periódico, El «Boadella, presidente en el exilio de Tabarnia» (en castellà). elperiodico, 14-01-2018.
* ↑ Justo, David «El presidente de Tabàrnia emite, desde el exilio, su primer discurso 'oficial'» (en castellà). Cadena SER, 16-01-2018.
* ↑ «Tabarnia ya tiene portavoz y Presidente en exilio». La Vanguardia.
* ↑ «Los impulsores de Tabarnia están dispuestos a ser 'una amenaza al independentismo'» (en castellà). ELMUNDO.
* ↑ «El "Govern de Tabàrnia" investeix Albert Boadella i promet ser un "malson"». [Consulta: 18 gener 2018].
* ↑ Regué, Júlia «Boadella ja governa Tabàrnia» (en castellà). elperiodico, 16-01-2018.
* ↑ 20Minutos «Pablo Iglesias, sobre Tabarnia: "Ya está bien de tomarle el pelo a la gente, seguimos con el circo"». 20minutos.es - Últimas Noticias.
* ↑ País, El «Montblanc trasllada el seu carnestoltes a Tabàrnia». EL PAÍS, 23-01-2018.
* ↑ «La plataforma Tabarnia lanza 'Tabarnia Today', un periódico digital en inglés, castellano y catalán» (en castellà). Antena3.com.
* ↑ «Neix el vi de Tabàrnia, però neix a Cuenca». ElNacional.cat. [Consulta: 3 febrer 2018].
* ↑ «Milers de persones convocades per Tabarnia es manifesten a Barcelona amb el lema ‘S'ha acabat la broma’». [Consulta: 4 març 2018].
* ↑ «Tabarnia vive hoy su primera manifestación». La Vanguardia.
* ↑ «Tabàrnia treu pit» (en castellà). e-noticies.cat.
* ↑ «Tabarnia: el independentismo dentro del independentismo» (en castellà). ELMUNDO.
* ↑ Razón, La «Así se cose Tabarnia: pedidos de hasta 10.000 banderas» (en castellà). www.larazon.es.
* ↑ NacióDigital «VÍDEO Toni Albà es mofa de Tabàrnia i es proclama president de Catabàrnia». Nació Digital.
* ↑ «Toni Albà representa el govern de Catabàrnia». ccma.cat, 20-01-2018.
* ↑ Món, El «[VÍDEO Toni Albà fa un discurs com a president de Catabàrnia al 'Preguntes freqüents']» (en anglès). El Món. Arxivat de l'original el 2018-01-22 [Consulta: 22 gener 2018]. Arxivat 2018-01-22 a Wayback Machine.

## Vegeu també

* Anticatalanisme
* Referèndum sobre la independència de Catalunya
* Sant Esteve de Les Roures

## Enllaços externs

* Losantos, Federico Jiménez «Federico Jiménez Losantos - Después de Tabarnia, Palmarnia». Libertad Digital, 07-01-2018. (castellà)
* «Tabarnia anuncia a través de un vídeo que comienza "una nueva etapa" con el apoyo de toda España». El Huffington Post, 15-01-2018. (castellà)
* Ubieto, Gabriel «Nueva California, la Tabarnia de EEUU». elperiodico, 22-01-2018. (castellà)